05/08/2010 | Administración LocalMunicipal
A Coruña
Servizo de Persoal
Publicación bases de unha praza de técnica/o media/o de Apoio Social, promoción interna, C. E. 7/09, aprobadas polo tenente de alcalde delegado de persoal, por delegación da Xunta de Goberno Local, de data 7 de xullo de 2010

1 PRAZA DE TECNICA/O MEDIA/O DE APOIO SOCIAL. C. E.7/09 Funcionaria/o de carreira. Promoción interna A presente Convocatoria Específica constitúe un desenvolvemento da Oferta de Emprego deste Concello para o ano 2009 (publicada en BOP do 9 de xuño de 2009) e réxese pola Convocatoria Unitaria para a provisión en propiedade de prazas de funcionarias/os de carreira e persoal laboral convocadas polo Concello da Coruña no ano 2009 (publicada no BOP do 9 de xuño de 2009) en aplicación do disposto na base primeira desta, e polas seguintes normas específicas: 1. - Clasificación da praza: Escala de Administración Especial, subescala Técnica, Clase Técnico Medio.2. - Dotación económica: As retribucións correspondentes ao Subgrupo A2, segundo acordos adoptados pola Corporación ao respecto, e concretados na relación presupostaria.3. - Requisitos esixidos: Ademais dos previstos na convocatoria unitaria, os aspirantes deberán reunir os seguintes requisitos o día de finalización do prazo de presentación de instancias: - Ter unha antigüidade de polo menos dous anos neste Concello como funcionaria/ou de carreira no Subgrupo C1 e na Escala de Administración Especial. - Estar en posesión do titulo de Diplomados universitarios en Educación Social ou Diplomados universitarios habilitados para o exercicio da profesión de conformidade co establecido en normativa vixente. No caso de titulacións obtidas no estranxeiro, deberase estar en posesión da credencial que acredite a súa homologación.4. - Número de prazas que se convocan: Unha.5. - Sistema de selección: Concurso - Oposición. Promoción interna.6. - Prazo de presentación de instancias: 20 días naturais dende a publicación da convocatoria no Boletín Oficial dá Provincia. Á instancia deberase acompañar inescusablemente: - fotocopia do D. N. I. - Fotocopia compulsada do título esixido para ser admitido no presente proceso selectivo de conformidade coa normativa legal vixente. - Titulo acreditativo de estar en posesión do nivel de coñecemento da lingua galega CELGA IV ou equivalente, ao obxecto de ser declarados exentos da realización do terceiro exercicio. - fotocopia compulsada dos méritos que se aleguen. Non terá carácter eliminatorio e consistirá na avaliación por parte do tribunal dos méritos que concorran en cada un dos aspirantes, para o cal se acompañarán á instancia os documentos xustificativos (orixinais ou fotocopias compulsadas) que consideren oportunos. Non se tomarán en consideración nin serán valorados aqueles méritos que non queden debidamente acreditados, en todos os seus extremos, na data de finalización do prazo de presentación de instancias. Non obstante, non será necesario presentar documentos que xa se achen en poder desta Administración. Valoraranse os méritos conforme ao seguinte baremo: - Servizos prestados no Concello da Coruña 0,30 puntos por ano. - Servizos prestados noutra Administración Local.0,15 puntos por ano. - Servizos prestados noutras Administracións Públicas.0,05 puntos por ano. A puntuación por este apartado non poderá exceder de 6 puntos, non computándose na valoración o requisito de antigüidade esixido para participar no proceso selectivo, isto é, os 2 anos de servizos. Pola acreditación de asistencia a cursos de formación e perfeccionamento expedidos ou homologados por organismos oficiais e directamente relacionados coas funcións propias da praza obxecto da presente convocatoria. - Cursos de menos de 10 horas de duración 0,40 puntos - Duración comprendida entre 10 e 19 horas 0,50 puntos. - Cursos de máis de 20 horas 0,60 puntos. No suposto de que as certificacións non especifiquen o número de horas concederase a puntuación mínima. Non se puntuarán as xornadas, congresos ou similares. O máximo de puntuación por este apartado será de 4 puntos. - Por estar en posesión do título de linguaxe administrativa superior 2,40 puntos - Por estar en posesión do título de linguaxe administrativa media 1,80 puntos - Por estar en posesión do título de perfeccionamento, a súa validación, ou Celga 4 1,20 puntos - Por estar en posesión do título de iniciación ou Celga 2 0,60 puntos En caso de estar en posesión de distintas titulacións, valorarase unicamente o nivel máis alto de formación. - Pola posesión do grao 22 consolidado 3 puntos. - Pola posesión do grao 21 consolidado 2,75 puntos - Pola posesión do grao 20 consolidado 2,50 puntos - Pola posesión do grao 19 consolidado 2,25 puntos - Pola posesión do grao 18 consolidado 2 puntos. A puntuación obtida nesta fase será computada na valoración final dos aspirantes que superasen a fase de oposición. Constará de tres exercicios eliminatorios cada un deles, de modo que non poderán pasar ao seguinte os que non alcanzasen a cualificación mínima establecida para cada un deles. Primeiro exercicio: Consistirá en desenvolver por escrito, nun tempo máximo de dúas horas, un cuestionario de 20 preguntas con respostas curtas, determinadas polo Tribunal inmediatamente antes de celebrarse a proba e relacionado coas materias comprendidas no Anexo I desta convocatoria. Neste exercicio valorarase o contido das respostas e a capacidade de redacción así como a concreción e a claridade na exposición. O exercicio será cualificado de 0 a 10 puntos, sendo preciso alcanzar un mínimo de cinco puntos para superalo, sendo eliminados aqueles aspirantes que non a obteñan. O Tribunal determinará o nivel de coñecementos esixidos para alcanzar a puntuación mínima. Segundo exercicio: De carácter práctico, consistirá na realización de dous supostos prácticos durante un período máximo de dúas horas, que proporá o Tribunal inmediatamente antes do comezo do exercicio, relativos a tarefas a realización das cales corresponde á praza obxecto da presente convocatoria. Os supostos formulados polo Tribunal versarán sobre os contidos das materias comprendidas na parte especial do Anexo I desta Convocatoria. O exercicio será cualificado de 0 a 20 puntos, sendo necesario alcanzar un mínimo de 10 puntos para superalo. O Tribunal determinará o nivel de coñecementos esixidos para alcanzar a puntuación mínima. Terceiro exercicio: Consistirá na tradución directa e/ou inversa dun ou varios textos, en castelán ou galego, nun tempo máximo de 1 hora. Os textos serán elixidos polo Tribunal inmediatamente antes de celebrarse a proba, correspondéndolle ao Tribunal determinar o nivel de coñecementos esixidos para superar a proba. O presente exercicio puntuarase como apto ou non apto. Aqueles aspirantes que estivesen en posesión do título acreditativo do nivel de coñecemento da lingua galega CELGA IV ou equivalente estarán exentos da realización do presente exame. Cualificación final. - As cualificacións das/os aspirantes aprobadas/os en cada un dos exercicios serán publicadas no Taboleiro de Anuncios deste Concello e na paxína web do Concello da Coruña. Previamente á fase de oposición, o tribunal procederá á baremación da fase de concurso e publicarase na paxína web do Excmo. Concello da Coruña, con indicación da puntuación obtida por cada aspirante. Contra a baremación, os aspirantes que o consideren oportuno poderán presentar reclamacións ante o propio tribunal no prazo de dez días hábiles, contados a partir do día seguinte ao da publicación da baremación ou puntuacións. Á vista das reclamacións que se presenten e, no caso de ser estimadas, realizaranse as oportunas correccións na baremación e procederase á publicación definitiva na paxína web do Concello de A Coruña. Contra esta resolución, poderán as/os interesadas/os interpoñer recurso de alzada conforme o previsto no art.114 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común. A orde de prelación dos aspirantes que superen o proceso selectivo realizarase de acordo coa suma das puntuacións obtidas nas fases de concurso e de oposición, non podendo superar o proceso selectivo un número superior ao de prazas convocadas. Non obstante o anterior, sempre que o tribunal propuxese o nomeamento de igual número de aspirantes que o de prazas convocadas, e co fin de asegurar a cobertura destas, cando se produzan renuncias das/os aspirantes seleccionadas/os, o órgano convocante poderá requirir do órgano de selección relación complementaria dos aspirantes que sigan aos propostos, para o seu posible nomeamento como funcionarias/os de carreira. Para os efectos previstos neste punto terán a mesma consideración que as renuncias os supostos referidos aos aspirantes que dentro do prazo fixado non presenten a documentación requirida ou que do seu exame se deduza que carecen dos requisitos establecidos no punto 3 da presente convocatoria. O tribunal poderá declarar desertas aquelas prazas obxecto da presente convocatoria que non resulten cubertas á súa finalización por non superar o proceso selectivo o número suficiente de aspirantes. En caso de empate na puntuación final do proceso selectivo establécese a seguinte orde de prioridade: 1º A nota máis alta no primeiro exercicio da fase de oposición 2º A nota máis alta no segundo exercicio da fase de oposición 3º Maior antigüidade no Concello. TEMA 1.- O Estatuto de Autonomía de Galicia. As institucións da Comunidade Autónoma: O Parlamento. O consello de la Xunta. O Presidente. TEMA 2.- O procedemento administrativo: iniciación, ordenación, instrución e finalización. TEMA 3.- Finalización do procedemento: a obriga de resolver. O silencio administrativo. TEMA 4.- Os recursos administrativos. Concepto e clases, requisitos xerais. Os recursos ordinarios. TEMA 5.- Municipios de Gran Poboación: organización e competencias municipais. O Alcalde. Competencias. Forma de elección e cesamento. Os Tenentes de Alcalde. A Xunta de Goberno Local: composición e atribucións. TEMA 6.- O Concello Pleno. Composición e competencias. As Comisións Informativas TEMA 7.- O persoal ao servizo das Corporacións Locais. Persoal Funcionario e persoal laboral. Situacións administrativas. TEMA 8.- Dereitos e deberes das/os funcionarias/os locais. Código de conduta das/vos empregadas/os públicas/os. Réxime disciplinario: faltas e sancións. Réxime de incompatibilidades. TEMA 9.- Os contratos administrativos. Lexislación. Elementos: suxeito, causa e forma. Tipos de contratos administrativos. Procedementos de adxudicación. TEMA 10.- Os servizos sociais e as administracións públicas. Desenvolvemento lexislativo. TEMA 11.- Lei galega de servizos sociais. Principais innovacións lexislativas TEMA 12.- Lei galega de familia, infancia e adolescencia. Aplicación municipal. Programas e proxectos no Concello da Coruña. TEMA 13.- Lei de Autonomía persoal e atención ás persoas en situación de dependencia. Aplicación e desenvolvemento no Concello da Coruña TEMA 14.- Os servizos de atención domiciliaria no Concello da Coruña. Papel do/ da educador social TEMA 15.- Persoas maiores. Concepto e aspectos sociais do envellecemento. Necesidades e recursos TEMA 16.- A educación social, funcións e tarefas dos/as educadores. Ámbitos de intervención. Código deontolóxico. TEMA 17.- A animación sociocultural. A súa aplicación nas etapas vitais: infancia, xuventude, maiores. TEMA 18.- Os servizos sociais comunitarios básicos. Normativa reguladora. A súa concreción no Concello da Coruña. TEMA 19.- Os servizos sociais comunitarios específicos e especializados. Normativa reguladora. A súa concreción no Concello da Coruña. TEMA 20.- O traballo en equipo en servizos sociais. Interdisciplinariedad. Instrumentos de traballo en equipo. TEMA 21.- O proxecto de intervención socioeducativo. O informe socioeducativo como instrumento de traballo dos/as profesionais da educación social. TEMA 22.- Deseño e avaliación de programas en servizos sociais. Indicadores e modelos de avaliación. TEMA 23.- A Lei de medidas de protección integral contra a violencia de xénero. O ciclo da violencia. TEMA 24.- Programas e equipamentos para mulleres vítimas da violencia de xénero. TEMA 25.- Educación para a igualdade. Deseño de proxectos de prevención da violencia de xero. TEMA 26.- Educación para a convivencia e para a paz. Estratexias educativas para o fomento da interculturalidad e o respecto á diferenza. A aula intercultural da UAMI. TEMA 27.- Educación para a saúde. A educación sexual e a planificación familiar. Normativa reguladora TEMA 28.- Voluntariado social. Concepto, características e normativa que o regula. TEMA 29.- Exclusión e inclusión social. Plans de Inclusión social. A súa adaptación ao Concello da Coruña. TEMA 30.- Absentismo escolar. Concepto e causas. Protocolo de actuación. Proxecto municipal de prevención do absentismo escolar TEMA 31.- Drogodependencias. Principais programas e dispositivos asistenciais e preventivos do Concello da Coruña. Programa municipal de prevención de drogodependencias. TEMA 32.- Detección e análise de necesidades sociais. O programa de prevención e inserción social municipal. Actividades socioculturais TEMA 33.- Intervención comunitaria. Programas de desenvolvemento comunitario. Aplicación no Concello da Coruña. TEMA 34.- Programas e proxectos de desenvolvemento do pobo xitano. Concreción a nivel municipal TEMA 35.- O grupo. Definición, roles, líderes, comunicación intergrupal. Técnicas de dinamización grupal. TEMA 36.- O ocio e o tempo libre. Programación de actividades. TEMA 37.- Sistemas de xestión da calidade. Aplicación nos programas sociais. A súa concreción no programa de prevención e inserción social. TEMA 38.- As tecnoloxías da información e a comunicación en servizos sociais. TEMA 39.- O proceso de planificación. Fases da planificación. Plans, programas e proxectos. TEMA 40.- Marco normativo específico de Prevención de Riscos Laborais. A Lei 31/1995 do 8 de novembro de Prevención de Riscos Laborais. Plan Xeral de Prevención de Riscos do Concello da Coruña A Coruña, 07 de xullo de 2010 A XUNTA DE GOBERNO LOCAL, P. D. O TENENTE DE ALCALDE DELEGADO DE PERSOAL, Fdo. José Federico Nogueira Fernández